# מכרז כוח אדם מס' 09-2024 לאיוש משרת מנהל מכון טיהור שפכים

**תאגיד המים והביוב פלגי שרון בע"מ ותאגיד מי הוד השרון בע"מ, מזמינים בזאת, הגשת מועמדויות לתפקיד: מנהל מכון טיהור השפכים**

1. **רקע כללי**

מכון טיהור השפכים כפר סבא הוד השרון (להלן: "**המכון**/**המט"ש**") הנמצא בבעלות משותפת של התאגידים פלגי שרון בע"מ ומי הוד השרון בע"מ (להלן: "**התאגידים**"), הינו מתקן הנדסי גדול המטפל בשפכי כפר סבא, הוד השרון והסביבה. במכון קיימים עשרות מתקנים הנדסיים ובהם ציוד רב הכולל משאבות, מפוחים, בקרים, מערכות ניטור, מכונות להסמכה ולסחיטת בוצה ועוד. המכון פועל **באופן רציף** לאורך כל ימות השנה ולפיכך תפעולו של המכון מבוצע במשמרות ע"י עובדי המכון.

התאגיד פונה בזאת למציעים, אשר יענו על הדרישות מושא מכרז זה, להגיש הצעתם לצורך איוש משרת **מנהל מכון טיהור השפכים** (להלן: **מנהל המט"ש**").

1. **שעות העבודה**

עבודת מנהל המט"ש הינה בשעות היום, אך כפועל יוצא מתפקידו, וככל ויעלה צורך יידרש מנהל המט"ש לתת מענה גם בשעות וימים אשר מחוץ לשעות או לימי העבודה הסטנדרטיים.

1. **מהות התפקיד**

* **תחזוקה שוטפת** – מנהל המט"ש יהיה אחראי לתחזוקה השוטפת של כלל הציוד במכון תוך מעקב אחר תכנית אחזקה מונעת מכאנית וחשמלית, וביצוע כל עבודות התחזוקה הנדרשות.
* **תפעול** – מנהל המט"ש יהיה אחראי לתפעול השוטף של המט"ש ובכלל זה, כלל מערכות הציוד ומערכות בקרה. מנהל המט"ש יפעיל ספקים שונים ויפקח על פעילותם, כמו גם על מפעילים בכירים יועצים וחשמלאים. מנהל המט"ש, יעשה הכל על מנת שהמט"ש יפעל בצורה שוטפת ותקינה, כאשר תקלות, ככל ויהיו, יטופלו במקביל, במקצועיות וביעילות - מבלי לפגוע בפעילות המט"ש השוטפת.
* **תהליך הטיפול והטיהור במי השפכים** (להלן: "**התהליך**") – מנהל המט"ש יכיר את התהליך וכן את הצנרת והתוכניות שלה. המנהל יעקב אחר התהליך ויתייעץ עם גורמי המקצוע, ובכלל זה מהנדס המט"ש ויועצים חיצונים אחרים באם נדרש, על מנת לפתור בעיות תהליכיות ככל שיהיו.
* **ניהול התחזוקה המונעת של המט"ש**  - מנהל המט"ש ידאג לתחזוקה מונעת של הציוד באמצעות צוות עובדי המט"ש ובאמצעות ספקים וקבלנים חיצוניים.
* **ניהול תחזוקת שבר** –מנהל המט"ש ידאג לנהל עבודות תחזוקת שבר, ככל שתהיינה כאלה, לרבות פירוק הציוד, פירוק כבלי החשמל (באמצעות חשמלאי), בדיקה ואיתור התקלה והמלצה לטיפול באופן עצמאי או על ידי קבלן חיצוני.
* **איתור תקלות** – מנהל המט"ש נדרש לדעת לאתר בעיות בציוד ולטפל בהן בעזרת אנשי מקצוע, כמו גם להנחות את צוות העובדים בפעולות הנדרשות לביצוע.
* **הפקת דוחות** – המנהל יפיק דו"ח חודשי עם פירוט של תקלות בציוד וסטאטוס ביצוע וכן דוח אחזקה שנתי על פי נהלי הסמכת ISO.
* **ניהול כללי וניהול עובדי המט"ש** - מנהל המט"ש ינהל את המט"ש, ויהיה אחראי על עובדי המט"ש, בהיבט ניהולי ומקצועי, וכן ינהל את פעילותו השוטפת של המט"ש ויפעל לייעלו ולקדמו בכלל ההיבטים.

1. **נתונים המקנים יתרון למועמד**

* ידע וניסיון בתפעול וניהול מערכות אלקטרו-מכניות (יתרון משמעותי לבעלי ידע וניסיון בתפעול מערכות הידראוליות, ובפרט מערכות מים וביוב).
* ידע בתפעול מחשב, ומיומנות בהפעלת בקרים למערכות אלקטרו-מכאניות.
* יתרון משמעותי לניסיון בעבודה במכון טיהור שפכים, ולידע מעמיק לגבי התהליכים שבמכון (יש להגיש אסמכתאות לגבי קורסים והכשרות).
* הסמכה מקצועית כמהנדס או הנדסאי: בניין/ טכנולוגיות מים / חשמל – יתרון משמעותי
* יכולת עבודה תחת לחץ, יוזמה, גישת שירות גבוהה, עבודה בצוות.
* יחסי אנוש מעולים

1. **דגשים נוספים**

* המועמדים ייבחנו ע"י ועדת איתור משותפת של התאגידים, ויודגש, כי ועדת האיתור של התאגידים שומרת לעצמה את הזכות לזמן לראיונות מועמדים שיימצאו המתאימים ביותר, על פי המסמכים ו/או המידע שיוגש לה.
* תנאי ההעסקה של המשרה יקבעו בהתאם למסגרת המאושרת על ידי הממונה על תאגידי המים והביוב והממונה על השכר במשרד האוצר, ויעוגנו בחוזה אישי שייחתם בין הצדדים.
* מובהר בזאת כי התאגידים רשאים שלא להתקשר עם אף אחד מהמועמדים ו/או לבטל הליך זה מכל סיבה ובכל שלב ו/או זמן.
* מודעה זו מופנית לגברים ונשים כאחד.

1. **הגשת מועמדות**

* הצגת מועמדות הינה ע"י משלוח אימייל, אליו יצורפו קורות החיים של המועמד, תעודות והמלצות. **קורות החיים התעודות, ההמלצות ושאר המידע הרלבנטי, יישלחו לכתובת האימייל להלן**,

וזאת **עד ולא יאוחר מיום 17.3.2024 בשעה 12.00**

* את קורות החיים והמסמכים, יש לשלוח לכתובת האימייל: [abc@palgey-sharon.co.il](mailto:abc@palgey-sharon.co.il) ולציין בכותרת האימייל: "**מועמדות למשרת מנהל מכון טיהור שפכים, מכרז כח אדם 09/24**".

1. **כללי**

* פניות שיגיעו שלא באופן הנ"ל או שיגיעו באיחור מהמועד לעיל, לא יובאו לדיון.
* התאגידים יהיו רשאים לעדכן ו/או לשנות או לבטל הליך זה בכל עת.
* את מסמכי המכרז ניתן להוריד מאתר האינטרנט של התאגיד בכתובת [www.palgey-sharon.co.il](http://www.palgey-sharon.co.il/) תחת לשונית "מכרזים"

או לחלופין, לקבלם במשרדי התאגיד, ברחוב התע"ש 11 כפר סבא, בימים א'-ה' בין השעות 09:30-15:00 , וזאת החל מיום 25.2.24 בשעה 10:00 , בתאום מראש ( טל: 074-7029763).

* באחריות כל מציע / מועמד, להתעדכן מעת לעת באתר האינטרנט של התאגיד, בכתובת המופיעה לעיל, לגבי שינויים ו/או עדכונים, ככל ויהיו.

**אבי הוכמן , מנכ"ל פלגי שרון בע"מ**

**חיים זרביב, מנכ"ל חברת מיה בע"מ**